
Beregning af arbejdsudbudseffekter for personer over 
folkepensionsalderen i aktuelle folketingsspørgsmål 


I Folketingets Skatteudvalg og Beskæftigelsesudvalg er der for nyligt blevet spurgt 
til konsekvenserne af at øge tilskyndelsen til beskæftigelse over folkepensionsalde- 
ren ved henholdsvis at forhøje beskæftigelsesfradraget for personer over folke- 
pensionsalderen (Skatteudvalgets spørgsmål nr. 597 af 28. september 2018, SAU 
597 i det følgende) og ved at øge fradraget for arbejdsindkomst i grundlaget for 
aftrapningen af folkepensionen (Beskæftigelsesudvalgets spørgsmål nr. 433 af 22. 
maj 2018, BEU 433 i det følgende). 


Når de økonomiske ministerier skønner over arbejdsudbudseffekterne af generelle 
ændringer i personskatter, skønnes både over en zimeeffekt og en deltagelseseffekt. 
Efter regnemetoderne på skatteområdet beregnes timeeffekten for alle personer 
med arbejdsindkomst (uanset alder), mens deltagelseseffekten beregnes for perso- 
ner fra 18-64 år på baggrund af Økonomi- og Indenrigsministeriets forskelsbe- 
løbsmodel, jf. Regneprincipper og modelanvendelse i Finansministeriet, 2012. 


Ved anvendelse af regnemetoderne fra skatteområdet indgår således som ud- 
gangspunkt et bidrag til den samlede timeeffekt fra personer over folkepensions- 
alderen efter samme adfærdsligninger som for personer under folkepensionsalde- 
ren, mens der ikke indgår et bidrag til den samlede deltagelseseffekt fra personer 
over folkepensionsalderen. Dette afspejler ikke en eksplicit stillingtagen til, hvor- 
dan der bør skønnes over arbejdsudbudseffekter af tiltag specifikt målrettet per- 
soner over folkepensionsalderen, idet der ved etableringen af regnemetoderne har 
været fokus på den del af arbejdsstyrken, som befinder sig i den erhvervsaktive 
alder. 


Det skal ses i lyset af, at beskæftigede over folkepensionsalderen hidtil har stået 
for en beskeden andel af den samlede erhvervsindkomst, jf. også figur 1. Når der 
skønnes over virkninger af generelle ændringer i personbeskatningen, som påvir- 
ker alle aldersgrupper, vil den samlede arbejdsudbudsvirkning derfor altoverve- 
jende være drevet af personer under folkepensionsalderen, og arbejdsudbudsvirk- 
ningen for personer over folkepensionsalderen vil i forhold hertil kun have be- 
grænset betydning, jf. også nedenfor. 


27. november 2018 


Side 2 af 9 


Når der spørges til tiltag specifikt målrettet afgrænsede persongrupper, kan der 
imidlertid være behov for at tage mere konkret stilling til, hvordan der kan skøn- 
nes over arbejdsudbudsvirkningerne for netop den pågældende gruppe'. 


Behovet for at tage mere konkret stilling til skøn over arbejdsudbudsvirkningen af 
tiltag målrettet personer over folkepensionsalderen skal også ses i lyset af, at be- 
skæftigelsen for personer over folkepensionsalderen i de senere år er steget, hvil- 
ket isoleret set peger på et stigende arbejdskraftspotentiale for denne aldersgrup- 
pe. Erhvervsindkomsten for personer over folkepensionsalderen er således vokset 
fra at udgøre under 1 pct. af den samlede erhvervsindkomst for hele befolkningen 
i 2002 (hvor regnemetoderne for generelle ændringer i personbeskatningen blev 
etableret) til at udgøre næsten 4 pct. i 2016, jf. også figur 1. Denne udvikling afspej- 
ler bl.a., at en stigende andel af lønmodtagerne fortsætter i beskæftigelse i årene 
umiddelbart efter folkepensionsalderen, 77. fgur 2. 





Figur 1 Figur 2 
Andel af erhvervsindkomst, der vedrører Andel lønmodtagere for udvalgte alderstrin 
personer over folkepensionsalderen over folkepensionsalderen 

Anm.: I figur 1 er medtaget erhvervsindkomst i det år den enkelte ”krydser” årgangens folkepensionsalder. 
Stigningen fra 2004 til 2006 afspejler bl.a. nedsættelsen af folkepensionsalderen fra 67 år til 65 år for alle født 
efter 1. juni 1939. Figur 2 er baseret på Danmarks Statistiks register over lønmodtagerbeskæftigelsen og er 
opgjort efter samme principper (helårspersoner). Opgørelsen indeholder ikke selvstændige. 

Kilde: Egne beregninger på lovmodellens datagrundlag. 





I forbindelse med den supplerende besvarelse af SAU 597 (og i forlængelse af 
besvarelsen af BEU 433) er der udarbejdet skøn for arbejdsudbudsvirkninger for 
personer over folkepensionsalderen med følgende tilgang: 


© Timeeffekt: Der er opgjort en timeeffekt for personer over folkepensionsalderen 
efter regnemetoderne for generelle ændringer i skattesystemet, dog justeret så- 
ledes at adfærdsvirkningen gradvist reduceres på alderstrin over folkepensi- 





1 Det gør sig fx også gældende for tiltag specifikt målrettet SU-modtagere, hvor Finansministeriet også foreta- 
ger mere konkrete skøn over arbejdsudbudsvirkningerne, jf. også Svar på Finansudvalgets spørgsmål nr. 607 (Alm. 
del) af 20. september 2017. 

onsalderen svarende til stigningen i dødeligheden”. Dette kan fortolkes på den 
måde, at beskæftigede over folkepensionsalderen forudsættes at tilbasse deres 
timearbejdsudbud på samme måde som personer under folkepensionsalderen 
idet omfang sundhedstilstanden (approksimeret ved dødeligheden) er den 
samme. Dette trækker isoleret set i retning af en mindre adfærdsændring. 


V 


©  Deltagelseseffekt: Der er opgjort en deltagelseseffekt for personer over folkepen- 
sionsalderen baseret på samme grundprincipper som ministeriernes nuværen- 
de deltagelsesmodel for personer under folkepensionsalderen. Det indebærer, 
at der beregnes nettokompensationsgrader på individniveau, og at det er æn- 
dringer i den gennemsnitlige nettokompensationsgrad, der danner grundlag for 
deltagelseseffekten. For en given forøgelse af tilskyndelsen til beskæftigelse 
forudsættes størrelsen af deltagelseseffekten for personer /ige over folkepensi- 
onsalderen at svare til størrelsen af deltagelseseffekten for personer Äge under 
folkepensionsalderen (efter regnemetoderne fra skatteområdet), dog reduceret 
svarende til den observerede nedgang i beskæftigelsesfrekvensen henover fol- 
kepensionsalderen. Størrelsen af effekten på de efterfølgende alderstrin over 
folkepensionsalderen knyttes til udviklingen i den observerede frekvens for 
beskæftigelse uden offentlige forsørgelsesydelser, hvilket betyder, at de opgjor- 
te deltagelseseffekter på alderstrin over folkepensionsalderen aftager forholds- 
vis hurtigt med afstanden til folkepensionsalderen. Opgørelsen er beskrevet 
nærmere i bilaget. 


Ifht. den skønnede deltagelseseffekt bemærkes, at betydningen af økonomiske 
incitamenter for seniorers deltagelse på arbejdsmarkedet er empirisk velunderbyg- 
get. Det være sig igennem (danske) erfaringer med reformer af blandt andet efter- 
lønsordningen” samt resultater fra strukturelle empiriske modeller såsom den, 
DØRS anvendte i forårsrapporten 2013 til en vurdering af, at et skattefradrag til 
personer, der fortsætter i beskæftigelse ét år efter, de har nået folkepensionsalde- 
ren, kunne være omtrent selvfinansierende”, 


Når der i regnemetoderne, som anvendes ved generelle ændringer i skattesyste- 
met, ikke indgår en deltagelseseffekt for personer over folkepensionsalderen, skyl- 
des det således ikke en vurdering af, at denne gruppe ikke vil tilpasse deres ar- 
bejdsmarkedsdeltagelse efter økonomiske incitamenter. Det skyldes derimod først 
og fremmest, at den konkrete metode, som anvendes til at beregne nettokompen- 
sationsgrader for personer under folkepensionsalderen, ikke direkte kan anvendes 
på personer over folkepensionsalderen. Derudover skyldes det, at fokus for disse 
regnemetoder er personer i den erhvervsaktive alder, og at personer over folke- 





2 Konktet er dette gjort på den måde, at når dødeligheden er ca. dobbelt så høj for de 73 årige som for de 65 
årige, så forudsættes tilbøjeligheden til at tilpasse arbejdstiden efter økonomiske incitamenter (og dermed 
timeeffekten) a% andet lige at være halvt så stor. 

3 Se fx Økonomisk Analyse: Reformer har løftet beskæftigelsen blandt seniorer, Finansministeriet, 2017. 

4 Finansministeriets foreløbige videreudviklede udgave af denne empiriske tilbagetrækningsmodel understøt- 
ter beskæftigelseseffekter på mindst det niveau, som er lagt til grund for de konkrete skøn i den supplerende 
besvarelse af SAU 597 og den opdaterede beregning af BEU 433 i nærværende notat. 


pensionsalderen står for en beskeden del af det samlede beskæftigelsesomfang, jf. 
også ovenfor. 


Finansministeriet har således også tidligere udarbejdet skøn over virkningen på 
arbejdsmarkedsdeltagelsen af konkrete tiltag rettet mod at øge beskæftigelsen for 


seniorer omkring folkepensionsalderen, jf. også nedenfor. 


Konkrete skøn for arbejdsudbudsvirkninger over folkepensionsalderen 


Som nævnt indledningsvis er der for nyligt blevet stillet spørgsmål fra Folketingets 


Beskæftigelsesudvalg og Skatteudvalg (BEU 433 og SAU 597) om virkningen af 


konkrete tiltag på skatte- og pensionsområdet, der målrettet styrker den økonomi- 


ske tilskyndelse til beskæftigelse for personer over folkepensionsalderen. Der er 
dags dato oversendt en supplerende besvarelse til SAU 597, hvor den ovenfor 
beskrevne tilgang til skøn over arbejdsudbudsvirkningerne er anvendt. Der er 
endvidere i nærværende notat foretaget en genberegning af BEU 433. 


SAU 597 

I besvarelsen af SAU 597 vurderes virkningerne af at fordoble beskæftigelsesfra- 
draget til personer over folkepensionsalderen. I 2019 vurderes dette at være for- 
bundet med et umiddelbart provenutab på ca. 700 mio. kr. svarende til 530 mio. 
kr. efter tilbageløb, 77. første søjle i tabel 1. Virkningen efter tilbageløb og adfærd 
skønnes til 410 mio. kr. svarende til en selvfinansieringsgrad på 23 pct. 





Tabel 1 
Virkning af fordobling af beskæftigelsesfradrag i 2019 (2019-niveau) 


Til personer over folke- 
pensionsalder (SAU 597) 


Til alle (u. konkret 


Til alle (m. konkret 
skøn for pensionister)” 


skøn for pensionister)” 


----------------------—--=----------------- =-=- Mio. kr. ---------------------------------------------------- 
Virkning på de offentlige 
finanser 
Umiddelbar virkning -700 -22.110 -22.110 
Efter tilbageløb -530 -16.690 -16.690 
Efter tilbageløb og adfærd -410 -15.610 -15.540 





Selvfinansieringsgrad 23 6 T 





Arbejdsudbud 

Samlet 500 5.800 6.200 
- heraf timeeffekt 200 1.100 1.000 
- heraf deltagelseseffekt 300 4.800 5.200 
1) I modsætning til beregningerne knyttet til SAU 597, tager beregningerne ikke højde for indekseringen af 


folkepensionsalderen i 2019. Det er valgt, da det ikke er afgørende for at kunne vise, at de justerede 


regneprincipper for personer over folkepensionsalderen ikke flytter nævneværdigt på effekterne af et 


skatteeksperiment, der berører hele arbejdsstyrken. 


Anm.: Tallene i tabellen er afrundede, og enkeltelementer summer derfor ikke nødvendigvis til totalerne. 


Kilde: Supplerende besvarelse af Skatteudvalgets spørgsmål nr. 597 af 28. september 2018 samt egne beregninger. 

Dette er noget højere end den selvfinansieringsgrad på 6 pct., som regnemetoder- 
ne fra skatteområdet giver anledning til for en generel fordobling af beskæftigel- 
sesfradraget (for alle aldersgrupper), jf. også anden søjle i tabel 1. At forøgelser af til- 
skyndelsen til beskæftigelse for seniorer kan være forbundet med høje selvfinan- 
sieringsgrader set i forhold til generelle forøgelser af tilskyndelsen til beskæftigelse 
er i overensstemmelse med tidligere skøn fra Finansministeriet samt De Økono- 
miske Råd”, Det skyldes primært at den umiddelbare virkning er forholdsvis be- 
skeden, idet beskæftigelsesomfanget, er mere begrænset over folkepensionsalderen 
end under folkepensionsalderen generelt. 


Regnemetoderne fra skatteområdet tager som nævnt ovenfor ikke eksplicit stilling 
til arbejdsudbudsvirkningerne for personer over folkepensionsalderen. Foretages 
en opgørelse af en generel fordobling af beskæftigelsesfradraget (for alle alders- 
grupper) med de beskrevne konkrete skøn vedrørende personer over folkepensi- 
onsalderen, stiger selvfinansieringsgraden fra 6 pct. til 7 pct. (svarende til en stig- 
ning i det dynamiske provenu på ca. 7 pct.), og arbejdsudbudsvirkningen stiger 
med ca. 6 pct., jf. anden og tredje søjle i tabel 1. Dette peger på, at justeringen af effek- 
terne for personer over folkepensionsalderen er af begrænset betydning for vurde- 
ringen af generelle ændringer i skattesystemet. Det er derfor som udgangspunkt 
primært ved tiltag, som er specifikt målrettet personer over folkepensionsalderen, 
at der er behov for at skønne konkret over virkningerne for denne gruppe. 


BEU 433 

I BEU 433 blev der spurgt til konsekvenserne af at forhøje fradraget for arbejds- 
indkomsten i grundlaget for beregning af supplerende pensionsydelse (ældre- 
check) og folkepensionens pensionstillæg, herunder en forhøjelse fra 60.000 kr. 
(gældende regler) til 100.000 kr. 


Til dette notat er foretaget en ny beregning af virkningerne af en forhøjelse af 
fradragsgrænsen. I denne beregning indgår der ud over tilpasning af beregnings- 
metoderne også en opdatering til 2019-niveau, hvilket giver anledning til en nedju- 
stering af skønnet for den umiddelbare offentlige merudgift ved ændringen, jf 
tabel 2. Den lavere merudgift opgjort i 2019-niveau end anført i svaret på BEU 
433, der var i 2018-niveau, skyldes primært, at folkepensionsalderen øges fra 65 år 
til 65⁄2 år i 2019. 


I besvarelsen af BEU 433 skønnedes tiltaget at bidrage til en beskeden reduktion 
af arbejdsudbuddet som følge af en negativ timeeffekt opgjort efter regnemeto- 
derne fra skatteområdet. I opgørelsen af arbejdsudbudsvirkningen i besvarelsen af 
BEU 433 indgik der ikke noget bidrag fra øget deltagelse, idet der som nævnt ikke 





5 Fx blev selvfinansieringsgraden af et skattenedslag til seniorer af Finansministeriet i 2008 med usikkerhed 
vurderet til at kunne være omtrent selvfinansierende og De Økonomiske Råd vurderede i 2013, at et skatte- 
fradrag til personer, der fortsætter i beskæftigelse ét år efter, de har nået folkepensionsalderen, kunne være 
omtrent selvfinansierende, jf. hhv. Aftale om jobplan 2008, Finansministeriet, og Dansk Økonomi, forår 2013, De 
Økonomiske Råd. 

indgår deltagelseseffekter for personer over 65 år i de generelle regnemetoder på 
skatteområdet. Med den justerede tilgang, hvor der inkluderes deltagelseseffekter 
for personer over 65 år, skønnes tiltaget i 2019 at bidrage til en beskeden forøgel- 
se af arbejdsudbuddet, hvilket netop kan tilskrives, at den opgjorte positive delta- 
gelseseffekt overstiger den opgjorte negative timeeffekt. Trods den positive ar- 
bejdsudbudsvirkning skønnes den afledte saldovirkning heraf dog fortsat at være 
negativ, fordi det negative dynamiske provenu via timearbejdsudbuddet vurderes 
at være større end det positive dynamiske provenu fra øget deltagelse. Baggrunden 
for den negative timeeffekt er beskrevet i besvarelsen af BEU 433. 





Tabel 2 
Virkning af at øge fradrag for pensionisters egen arbejdsindkomst fra 60.000 kr. til 100.000 kr. 


Tidligere beregning, 2018 


(besvarelse af BEU 433) Ny beregning 2019 
EET ED ED E DEDE EDEN EEEEDE Mio. Kr. ---------------------------------------------------- 
Virkning på de offentlige 
finanser 
Umiddelbar virkning -197 -175 
Efter tilbageløb -148 -130 
Efter tilbageløb og adfærd -189 -140 
1------------=------=------------=--------- -== Fuldtidspersoner ------------------------------------------- 
Arbejdsudbud 
Samlet -80 30 
- heraf timeeffekt -80 -40 
- heraf deltagelseseffekt - 60 





Anm.: Bemærk, at de anførte saldovirkninger i besvarelsen af BEU 433 er opgjort i 2018-niveau, mens de i den 
opdaterede beregning er opgjort i 2019-niveau. 
Kilde: Svar på Beskæftigelsesudvalgets spørgsmål nr. 433 af 22. maj 2018 samt egne beregninger. 


Tidligere er der foretaget vurdering af lignende tiltag i Aftale om en jobplan (februar 
2008), hvor bundfradraget på 30.000 kr. blev indført med virkning fra 1. juli 2008. 
Her blev det vurderet, at pensionisters arbejdsudbud ville stige svarende til om- 
kring 400 fuldtidsbeskæftigede”. Effekterne af at forskyde aftrapningsintervallet 
via bundfradraget er følsomt overfor udgangspunktet for aftrapningsintervallet 
samt udviklingen i indkomstfordelingen blandt pensionister, hvilket kan medvirke 
til, at størrelsen af den skønnede arbejdsudbudseffekt kan afvige fra tidligere vur- 
deringer af lignende tiltag. 





6 Med Aftale om senere tilbagetrækning (maj 2011), hvor bundfradraget blev løftet til 60.000 kr., blev det skønnet, 
at det ville øge tilskyndelsen til at arbejde for personer, som har nået folkepensionsalderen. 

Bilag: Nærmere om deltagelseseffekten 


Nedenfor beskrives den tilgang til at skønne over deltagelseseffekter for personer 
over folkepensionsalderen, som er anvendt i den supplerende besvarelse til SAU 
597 og den opdaterede beregning af BEU 433, nærmere. Set i forhold til niveauet 
for de deltagelseseffekter, der lægges til grund ved generelle ændringer i skattesy- 
stemet, medfører denne tilgang, at størrelsen af deltagelseseffekten udvikler sig 
med det observerede beskæftigelsesomfang og derfor aftager gradvist (men dog 
forholdsvis hastigt) på alderstrin over folkepensionsalderen — fremfor at ophøre 
lige efter folkepensionsalderen. Som nævnt ovenfor understøtter Finansministeri- 
ets foreløbige videreudviklede udgave af den empiriske tilbagetrækningsmodel, 
som blev anvendt af DØR i forårsrapporten 2013, at de samlede beskæftigelsesef- 
fekter er positive ved en reduktion i modregningen i pensionen som følge af ar- 
bejdsindkomst. 


Konkret beregnes effekten som produktet af 1) en adfærdsparameter, 2) procent- 
vis ændring i den gennemsnitlige nettokompensationsgrad og 3) antal personer i 
den relevante personkreds, der forudsættes at kunne reagere på ændrede økono- 
miske incitamenter til beskæftigelse”. Dette svarer som nævnt ovenfor til den til- 
gang, som normalt anvendes til at skønne over deltagelseseffekter for personer 
under folkepensionsalderen. 


Adfærdsparameteren fastsættes således, at deltagelseseffekten af at øge det økonomi- 
ske incitament til fuldtidsbeskæftigelse” som udgangspunkt har samme virkning 
lige over folkepensionsalderen som lige under folkepensionsalderen opgjort efter 
regnemetoderne på skatteområdet, dog nedjusteret på baggrund af nedgangen i 
den observerede beskæftigelsesfrekvens henover folkepensionsalderen. På denne 
måde forudsættes nedgangen i den observerede beskæftigelsesfrekvens at afspejle 
en reduceret tilbøjelighed til beskæftigelse, som også slår igennem på tilbøjelighe- 
den til at reagere på økonomiske incitamenter. 


Den relevante personkreds på hvert enkelt alderstrin udgøres af den andel af kohorten, 
der vurderes potentielt at ville reagere på ændrede økonomiske incitamenter. 
Denne andel antages som udgangspunkt at have en størrelse svarende til det al- 
dersspecifikke fald i beskæftigelsesfrekvensen for personer, der ikke samtidig 
modtager offentlige forsørgelsesydelser, herunder folkepension, zf. figur 3. Bag- 
grunden for dette valg er, at det netop er de personer, der (permanent) trækker sig 
tilbage på de enkelte alderstrin, der potentielt kan udskyde (eller fremrykke) tilba- 
getrækningstidspunktet ved styrkede (svækkede) økonomiske incitamenter til be- 
skæftigelse. 





7 Opgørelsen af henholdsvis ændringen i den gennemsnitlige nettokompensationsgrad og antal personer i den 
relevante personkreds sker separat for alle alderstrin over folkepensionsalderen, hvorefter der summeres. 
8 Konkret ved at der lægges et givet beløb efter skat til i beskæftigelsesalternativet. 


Med denne afgrænsning af den relevante personkreds er det især på alderstrinnene 
umiddelbart efter folkepensionsalderen, at deltagelsespotentialet ved styrkede inci- 
tamenter er størst, jf. figur 4. 





Figur 3 Figur 4 

Beskæftigelsesfrekvens opdelt på alder Andel af kohorte, der antages at kunne reagere 
på ændrede økonomiske incitamenter 
(relevante personkreds) 


Pct. Pct. Pct. Pct. 
80 25 > 25 

6061626364656667 68697071727374757677787980 = Midlertidigt tilbagetrukket 


— Alle beskæftigede Beskæftigede uden off.ydelse m Permanent afgang fra beskæftigelse (uden folkepension) 





Anm.: Beskæftigelsesfrekvensen i figur 3 er baseret på den registerbaserede arbejdsstyrkestatsitik fra 2016 og 
afspejler beskæftigelsesstatus ultimo november måned baseret på primær arbejdsmarkedsstatus. I figur 4 er 





afgangen fra beskæftigelse opgjort som faldet i beskæftigelsesfrekvensen (for personer uden samtidig 

folkepension). Bidraget fra midlertidigt tilbagetrukne er opgjort som perioder uden beskæftigelse, hvor der 

efterfølgende er registreret beskæftigelse. Omfanget af disse pauseperioder er omregnet til fuldtidsfrekvenser 

for at tage højde for, at mange ældre, der vender tilbage til beskæftigelse, typisk har en relativ lav arbejdstid. 
Kilde: Konvergensprogram 2018 og egne beregninger. 


En del ældre, der trækker sig tilbage fra arbejdsmarkedet, vælger efterfølgende at 
vende tilbage til beskæftigelse (evt. samtidig med modtagelse af folkepension). 
Disse personer antages i ”beskæftigelsespauserne” også at indgå i den relevante 
personkreds på de enkelte alderstrin. Det skyldes, at styrkede økonomiske incita- 
menter for denne gruppe kan bidrage til at reducere varigheden af disse beskæfti- 
gelsespauser. Dette ”pausepotentiale” (målt i fuldtidspersoner) udgør omkring 1-2 
pct. og er svagt aftagende med alderen over folkepensionsalderen. 


I overensstemmelse med ministeriernes deltagelsesmodel for personer mellem 18- 
64 år beregnes nettokompensationsgraderne som forholdet mellem den disponible ind- 
komst i et overførselsalternativ (pensionist uden arbejdsindkomst) i forhold til den 
disponible indkomst ved fuldtidsbeskæftigelse. 


Nettokompensationsgrader for den relevante kreds af personer på et givet alders- 
trin over folkepensionsalderen opgøres med udgangspunkt i de observerede ind- 
komstforhold for beskæftigede personer på det pågældende alderstrin. 


Når beregningerne af nettokompensationsgrader alene tager udgangspunkt i per- 
soner med arbejdsindkomst på et givet alderstrin over folkepensionsalderen skal det 
ikke ses som udtryk for en konkret afgrænsning af den relevante kreds af perso- 
ner, der kan tænkes at reagere på den ekstensive margin (denne afgrænsning er 


Side 8 af 9 


Side 9 af 9 


omtalt ovenfor). Det skal alene ses som en forudsætning om, at den økonomiske 
tilskyndelse til fuldtidsbeskæftigelse (fremfor ingen beskæftigelse) blandt personer 
med arbejdsindkomst over folkepensionsalderen er repræsentativ for den økonomi- 
ske tilskyndelse til fuldtidsbeskæftigelse for hele den relevante kreds af personer, 
der kan tænkes at reagere på den ekstensive margin (herunder også dem, der i 
udgangspunktet ikke er beskæftigede)". 


Deltagelseseffekten er forudsat at være forbundet med et dynamisk provenu på 
230.000 kr. per fuldtidsperson. Dette er fastlagt med udgangspunkt i en lønind- 
komst svarende til fuldtidsbeskæftigede 64-årige, der trækker sig tilbage på folke- 


pensionsalderen”. 





9 Usikkerheden angående denne forudsætning vil dog primært være relevant for forholdet imellem arbejdsud- 
budsvirkningen af forskellige typer af tiltag og i mindre omfang niveauet for arbejdsudbudsvirkningerne, givet 
hvordan adfærdsparameteren fastlægges. 

10 Det dynamiske provenu repræsenterer skat og tilbageløb af lønindkomsten. Bl.a. henset til muligheden for 
at vælge opsat pension, indgår der som udgangspunkt ikke et bidrag sfa. reduceret overførselsindkomst. 


